jkorsvik/nowiki_second_scrape_merged huggingface dataset:
Henåavassdraget

Henåavassdraget er et mindre vassdrag som dannes i Høg-Holleia og omfattes av flere myrer, småvann, tjern, pytter, bekker og småelver i åslandskapet som er kjent som Holleia. Vassdraget, som ligger i Modum og Ringerike kommuner i Viken fylke, har en total lengde på cirka 28,7 km og nedbørsfeltet utgjør cirka 113,96 km².
Primærelva i vassdraget er Henåa, som drenerer til Tyrifjorden ved Henovika på grensen mellom Modum og Ringerike kommuner. Elva fungerer også som grenseelv mellom disse kommunene i storparten av sitt elveløp. Henåa får tilførsel fra blant annet Granavollelva, Løkelva, Sørlielva og Tverrelva, samt flere bekker i området. Granavollelva har sitt utspring ved Styggdalsdammen, en pytt like under Grønknuten naturreservat i Høg-Holleia, og regnes som kildeelva i vassdraget.
Det er registrert elvemusling (Margaritafera margaritafera) i vassdraget. Arten er fredet og står oppført på Norsk rødliste for arter. Det er også kjent at tyrifjordørreten (Salmo trutta lacustris) kan ha gytevandring opp i elva når vannføringen er stor nok. Vassdraget har også en god stamme av stasjonær elveørret og abbor. Dessuten finnes det en bestand av edelkreps der.


== Se også ==
Skjærdalsvassdraget


== Referanser ==
Hester Burton

Hester Burton (født Wood-Hill 6. desember 1913 i Beccles, død oktober 2000) var en britisk barnebokforfatter, kjent for historiske romaner. Hun mottok Carnegie Medal in Literature i 1963 for en av dem: The Time of Trial, som foregår i London anno 1801, og som handler om sosial rettferdighet og ytringsfrihet i skyggen av krigen.


== Liv ==
Hennes far var offiser. Hun tok utdannelse ved Headington School Oxford (1925–1931) og Oxford University (1932–1936). Hun giftet seg i 1937 med Reginald W.B. Burton; de fikk tre døtre. Familien bodde i Kidlington, Oxfordshire. Hun arbeidet som lærer, også på internatskole, og i forlag før hun ble fulltids forfatter. Som lærer skrev hun enkle introduksjoner for skolebruk om poetene Coleridge, Wordsworth og Tennyson, og en biografi om suffragetten Barbara Bodichon.


== Bøker ==
Hennes ideal var å skrive bøker hvor hun tok utgangspunkt i autentiske begivenheter fra fortidens dagligliv, og koble disse sammen med store historiske og politiske begivenheter. I Castors Away (1962) foregår handlingen i 1805, og familien Henchman skjuler en skadet sersjant for å hindre at han blir sendt til sjøs for å delta i slaget ved Trafalgar.
Castors Away var i 1968 utgangspunkt for en tv-serie med samme navn.Bøkene hennes er ikke oversatt til norsk. 


== Referanser ==
Litteraturåret 1713

Litteraturåret 1713 er en oversikt over utgivelser, hendelser, prisvinnere og avdøde personer med tilknytning til litteratur i 1713.


== Hendelser ==
12. mars - Richard Steele og Joseph Addison grunnlegger The Guardian; i det samme året, grunnlegger Steele en annen kortlivet publikasjon, The Englishman.
14. april - Første oppføring, i London, av Addisons libertarianske skuespillet Cato, a Tragedy, som vil komme til å være innflytelsesrike på begge sider av Atlanteren.
Alexander Pope meddeler at han skal begynne på en definitiv oversettelse av verkene til Homer.


== Nye bøker ==
John Arbuthnot - Proposals for printing a very curious discourse... a treatise of the art of political lying, with an abstract of the first volume ("The Art of Political Lying")
Jane Barker - The Amours of Bosvil and Galesia
Richard Bentley as "Phileleutherus Lipsiensis" - Remarks upon a Late Discourse of Free-thinking (vs. Collins)
George Berkeley - Three Dialogues between Hylas and Philonous
Henry Carey - Poems on Several Occasions (med "Sally in Our Alley" og Namby Pamby)
Anthony Collins - A Discourse of Free-thinking
Daniel Defoe
And What if the Pretender Should Come?
A General History of Trade
Reasons Against the Succession of the House of Hanover
John Dennis - Remarks upon Cato
Abel Evans - Vertumnus
John Gay
Rural Sports
The Fan
Edmund Gibson - Codex Juris Ecclesiastici Anglicani
Antoine Hamilton - Mémoires du comte de Gramont (publisert anonymt)
John Hughes - Letters of Abelard and Heloise (utbredt publisert oversettelse)
Thomas Parnell - An Essay on the Different Stiles of Poetry
Jonathan Swift - Mr. C--n's Discourse of Free-thinking, Put into Plain English (se over, Collins)
- Part of the Seventh Epistle of the First Book of Horace Imitated
John Toland - Reasons for Naturalizing the Jews in Great Britain and Ireland
Ned Ward - The History of the Grand Rebellion


== Nye drama ==
Joseph Addison - Cato, a Tragedy
John Gay - The Wife of Bath
Charles Johnson - The Successful Pyrate (set off a minor furore over the morality of portraying pirates on stage; actually a satire)
William Taverner - The Female Advocates


== Poesi ==
Anne Finch - Miscellany Poems on Several Occasions
Alexander Pope
Windsor Forest
Ode for Musick
Edward Young
An Epistle to Lord Lansdowne
A Poem on the Last DaySe også 1713


== Fødsler ==
12. april - Guillaume Thomas François Raynal, fransk forfatter (død 1796)
5. oktober - Denis Diderot, fransk filosof, kunstkritiker, forfatter og encyklopedist (død 1784)
24. november - Laurence Sterne, irskfødt romanforfatter (død 1768)
Jonathan Toup, engelsk klassisk akademiker og kritiker (død 1785)


== Dødsfall ==
5. januar - Jean Chardin, fransk juveler og reiseskildringsforfatter (født 1643)
11. januar - Pierre Jurieu, fransk protestantleder og teologisk forfatter (født 1637)
20. mai - Thomas Sprat, engelsk prest og forfatter (født 1635)
14. desember - Thomas Rymer, engelsk historiograf (offisiell historiker) (født 1641)
Samuel Cobb, engelsk poet og kritiker (født 1675)


== Referanser ==
Ia Ora ’O Tahiti Nui

Ia Ora 'O Tahiti Nui er Fransk Polynesias nasjonalsang. Den ble innført av Fransk Polynesias forsamling i 1993. Sangen har tekst av Maeva Bougues, Irmine Tehei, Angèle Terorotua, Johanna Nouveau, Patrick Amaru, Louis Mamatui, Jean-Pierre og Pierre Célestin og melodi av Jean Paul Berlier. Tittelen betyr «lenge leve Tahiti Nui».


== Tekst ==
Sangen har tekst på tahitisk:
’Ua rahu te atua (i) tō ’u ‘āi’a
Hono no’ano’a ō te motu rau
Heihei i te pua ri’i au ē
E firi nape mōrohi ‘ore
‘O tā ’u ïa e fa’ateniteni nei.
Te Tūoro nei te reo here
Ō te hui’a
’A hi’i tō aroha
’Ia ora ’o Tahiti Nui ē.I oversettelse til fransk lyder teksten:
Mon pays est né de Dieu
Collier d’îles multiples
Aux délicates senteurs
Reliées d’une tresse immortelle
Aujourd’hui je te loue.
Voici que s’élève la voix de tes enfants
«Répands ton amour»
Pour que vive Tahiti Nui


== Referanser ==
Hammaren

Hammaren kan vise til:

Hammaren (Hammerfest) – et fjell i Hammerfest kommune i Finnmark
Søre, Nørdre og Austre Hammaren – Historiske navn på fjelltoppene i Smedhamran i Rondane
Geologisk enhet

En geologisk enhet  er en berg- eller ismasse som man kjenner opphavet til og der alderen er definert ut fra petrografiske, litologiske eller paleontologiske egenskaper.
Enhetene må være mulige å kartlegge og skille fra hverandre, men kontakten trenger ikke være særlig tydelig. For eksempel kan en enhet defineres ut fra uttrykk som «når sandsteinskomponenten er 75 % eller mer».


== Litostraigrafiske enheter ==
Litostratigrafiske enheter er basert på bergartskarakter (litologi).

Overgruppe – to eller flere grupper og enslige formasjoner
Gruppe – to eller flere formasjoner
Formasjon – hovedenheten i litostratigrafi
Ledd – kalt litologisk underinndeling av en formasjon
Lag – et tydelig lag i et medlem eller en formasjonEt eksempel er Friggformasjonen, som er en karakteristisk enhet av sandstein under Nordsjøen.


== Kronostratigrafiske enheter ==
Disse er baserte på at bergartslagene er avsatt i et bestemt tidsintervall og står i et relativt eller absolutt aldersforhold til hverandre.

Eonotem – alle berglagene som er lagt ned i et eon.
Eratem – alle berglagene som er lagt ned i en æra
System – alle berglagene som er lagt ned i en periode
Serie – alle berglagene som er lagt ned i en epoke
Etasje – alle berglagene som er lagt ned i en alder.Et eksempel er triassystemet, som omfatter bergartene dannet gjennom et bestemt tidsrom.


== Geokronologiske enheter ==
Disse er basert på tidsintervallene bergartslagene er dannet i, målt for eksempel i år. Den største inndelingen er eon, som videre blir delt inn i æra, periode, epoke og alder.
Et eksempel er trias eller triasperioden, som er et bestemt tidsrom i jordens historie.


== Biostratigrafiske enheter ==
Disse er basert på fossilinnholdet. Hovedenheten blir kalt biosone.


== Sekvensstratigrafiske enheter ==
Disse er basert på enheter som genetisk hører sammen og er avgrenset av eroasjonsflater eller andre flater som representerer manglende avsettinger.


== Se også ==
Stratigrafi
Sedimentologi
Glasiologi
Rawez Lawan

Rawez Farhad Lawan (født 4. oktober 1987) er en svensk fotballspiller, som spiller for Dalkurd FF.
Lawan ble hentet til Malmö FF fra Kvarnby IK. Sommeren 2006 gikk Lawan til AC Horsens, hvor han første sesongen kjempet med klubben mot nedrykk.
Sommeren 2009 gikk Lawan til FC Nordsjælland. Lawan vant to cup-gull og ett ligagull med klubben.Den 20. januar 2016 ble Lawan presentert som ny spiller for Dalkurd FF.


== Referanser ==


== Eksterne lenker ==
(en) Rawez Lawan – Transfermarkt 
(en) Rawez Lawan – WorldFootball.net 
(en) Rawez Lawan – FootballDatabase.eu 
(en) Rawez Lawan – Soccerway 
(en) Rawez Lawan – FBref 
(es) Rawez Lawan – as.com 
«Rawez Lawan», profil fra Dalkurd FFs hjemmeside (sv)
Sigve Bolstad

Sigve Bolstad (født 9. april 1965) er en norsk polititjenestemann og stasjonssjef på Manglerud politistasjon. Han er tidligere forbundsleder i Politiets Fellesforbund (PF) fra 2013 til 2022.Bolstad vokste opp i Lødingen, og fullførte utdanningen ved Statens politiskole i juni 1988. Bolstad har fullført sjefskurs ved Forsvarets Høgskole, og innehatt flere politiske verv i politi- og lensmannsetaten og hovedsammenslutningen Unio. Han har vært nestleder i Unio stat, leder av hovedarbeidsmiljøutvalget for politi- og lensmannsetaten, og styremedlem i Nordstrand Vel.
Bolstad ble valgt som forbundsleder i Politiets Fellesforbund i 2013 og overtok da etter Arne Johannessen. Før Bolstad tiltrådte som forbundsleder i PF, var han nestleder mellom 2010 og 2013, og lokallagsleder i Oslo Politiforening 2005–2013.
Sigve Bolstad var fagforeningsleder da varslersaken omtalt som Monika-saken kom i 2015. Denne og andre varslingssaker i politietaten førte til at Bolstad og forbundsstyret i PF i mars 2016 i vedtaksform anbefalte sine medlemmer om ikke å varsle om kritikkverdige forhold i etaten.Bolstad var en av drivkreftene bak PFs vedtak fra 2012 om at forbundet skulle jobbe for generell bevæpning av norsk politi. Vedtaket var begrunnet med at norsk politi hadde behov for en vesentlig bedre tilgang til bevæpning enn hva våpeninstruksen da åpnet for.


== Referanser ==
Angélo Ariitai Neuffer

Angélo Ariitai Neuffer (født på Raiatea) er en franskpolynesisk artist. Han er også kjent under artistnavnet Angélo.
Angélo utga sitt første album i 1984. Gjennomslaget kom i 1987 med platen Turamarama te fenua nei, som solgte 20 000 eksemplar. Senere fulgte det en rekke utgivelser på selskapene Océane Production og Mac's Music Paradise. Han har også samarbeidet med Bobby Holcomb. De to utga albumet Bobby et Angelo.


== Referanser ==
Litteraturåret 1593

Litteraturåret 1593 er en oversikt over utgivelser, hendelser, prisvinnere og avdøde personer med tilknytning til litteratur i 1593.


== Hendelser ==
Londonteatrene forblir stengt nesten hele året, på grunn av utbrudd av byllepest som begynte det foregående året. Om sommeren turnerte Edward Alleyn og andre skuespillere byer og landsbyer utenfor storbyen. Siden pesten har en tendens til å avta om vinteren, finner det sted noen fremføringer da; Lord Strange's Men spiller et skuespill kalt Titus — kanskje Shakespeares Titus Andronicus — tre ganger i januar.


== Nye bøker ==
Bible kralická, den første fullstendige oversettelsen av bibelen til tsjekkisk
Doctrina Cristiana, den første bok som blir utgitt på Filippinene
Richard Hooker - Of the Laws of Ecclesiastical Polity
John Eliot - Ortho-epia Gallica
Antonio Possevino - Bibliotheca selecta


== Nye drama ==
Daniel Cramer - Plagium
George Peele - Famous Chronicle of King Edward the First


== Poesi ==

Barnabe Barnes - Parthenophil and Parthenophone
Michael Drayton
Idea: The Shepherd's Garland
The Legend of Piers Gaveston
William Shakespeare - Venus and Adonis


== Fødsler ==
3. april - George Herbert, engelsk poet født i Wales (død 1633)
20. mai - Salomo Glassius, tysk teolog (død 1656)
ca. 1593 - Aodh Buidhe Mac an Bhaird, irsk poet, historiker og hagiograf (død 1635)


== Dødsfall ==
6. februar - Jacques Amyot, fransk forfatter og oversetter (født 1513)
30. mai - Christopher Marlowe, engelsk dramatiker og poet (født 1564)
19. august - Antonio Veneziano, italiensk poet (Sicilia) (født 1543)
Jeong Cheol, koreansk statsmann og poet (født 1536)
Michel Poroi

Michel Poroi  (født i januar 1956 i Mataiea i Teva I Uta) er en franskpolynesisk artist. 
Poroi er gitarist og sanger. I 1979 begynte han å opptre med gruppen Tokiri, som spilte jazz-rock. Senere var han med i Tropiquartet. Det første soloalbumet, med tittelen Hotu, ble utgitt i 1984. Senere fulgte det samarbeid med en rekke kjente franskpolynesiske artister og flere plateutgivelser.


== Referanser ==


== Eksterne lenker ==
(en) Michel Poroi på Discogs
Youth in Revolt

Youth in Revolt er en amerikansk romantisk dramakomedie fra 2009. Filmen er regissert av Miguel Arteta, og har Michael Cera i hovedrollen.
Filmen er basert på romanen Youth in Revolt: The Adventures of Nick Twisp av C.D. Payne.


== Handling ==
Nick Twisp (Michael Cera) er en ensom tenåring som liker klassiske bøker, filmer med undertekst og som aspirerer til å bli forfatter. Han har et elendig forhold til begge foreldrene (Jean Smart og Steve Buscemi), som er skilt og har nye, usympatiske kjærester. Men han ser et glimt av håp når han møter og forelsker seg i vakre og søte Sheeni (Portia Doubleday), som han har mye til felles med. De starter en sommerflørt, men når Nick må dra, vil ikke Sheeni starte et avstandsforhold fordi hun helst vil ha en bad boy. Så Nick bestemmer seg for å skape et alter ego, Francois Dillinger, en rebelsk versjon av ham selv som gjør alt Nick ikke tør å manne seg opp til. Og hans nye jeg er svært oppsatt på å overbevise Sheeni om at han er den rette for henne.


== Rolleliste ==
Michael Cera som Nick Twisp/Francois Dillinger
Portia Doubleday som Sheeni Saunders
Jean Smart som Estelle Twisp
Zach Galifianakis som Jerry
Justin Long som Paul Saunders
Ray Liotta som Lance Westcott
Steve Buscemi som George Twisp
Erik Knudsen som Lefty
Adhir Kalyan som Vijay Joshi
Fred Willard som Mr. Ferguson
Ari Graynor som Lacey
Rooney Mara som Taggarty
Jade Fusco som Bernice Lynch
Jonathan B. Wright som Trent
M. Emmet Walsh som Mr. Saunders
Mary Kay Place som Mrs. Saunders
Hunden Oscar som Albert
Christa B. Allen som Teenage Girl
Trevor Duke-Moretz som Chad


== Eksterne lenker ==
(en) Offisielt nettsted 
(en) Youth in Revolt på Internet Movie Database 
(no) Youth in Revolt hos Filmfront 
(sv) Youth in Revolt i Svensk Filmdatabas 
(da) Youth in Revolt i Danmark Nationale Filminstitut 
(fr) Youth in Revolt på Allociné 
(nl) Youth in Revolt på MovieMeter 
(en) Youth in Revolt på AllMovie 
(en) Youth in Revolt på Turner Classic Movies 
(en) Youth in Revolt på Rotten Tomatoes 
(en) Youth in Revolt på Metacritic
Andy Tupaia

Andy Tupaia (født 29. oktober 1958 i Papeete) er en franskpolynesisk artist. Han komponerer sanger, skriver tekster og framfører egen musikk.
Tupaia har arbeidet som musiker i Fransk Polynesia og USA. Hans første plate het Music Api og ble utgitt i 1981. I etablerte han sitt eget plateselskap, Oehau Music, og arbeidet så med andres musikk. Siden 2006 har han arbeidet i radiostasjonen Taui FM.


== Diskografi ==
Music Api (1981)
Viens à Tahiti (1983)
Touche à tout (1987)
Hommage à Paul Gauguin (1990)
For Tho’ I Love (1998)
Île Vanille (2001)


== Referanser ==


== Eksterne lenker ==
(en) Andy Tupaia på Discogs 
(en) Andy Tupaia på Spotify 
(en) Andy Tupaia på AllMusic 
Andy Tupaia på YouTube
Sumbahonningeter

Sumbahonningeter (Myzomela dammermani) er en fugl i slekten Myzomela i familien honningetere. Den er endemisk til Indonesia.


== Referanser ==


== Eksterne lenker ==
(en) sumbahonningeter i Global Biodiversity Information Facility 
(no) sumbahonningeter hos Artsdatabanken 
(en) sumbahonningeter hos ITIS 
Myzomela dammermani – detaljert informasjon på Wikispecies 
Avibase: Myzomela dammermani. Besøkt 9. juni 2013.
ITIS report: Myzomela dammermani. Besøkt 9. juni 2013.
Birdlife Species Factsheet: Myzomela dammermani. Besøkt 9. juni 2013.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2011. The Clements checklist of birds of the world: Version 6.7.. Besøkt 9. juni 2013.
Chasma

Chasma er et begrep brukt i astrogeologien for å vise til en «dyp, langstrakt forsenkning med bratte sider». Flertallsformen er chasmata. Per januar 2013 har Den internasjonale astronomiske union navngitt 118 slike formasjoner i solsystemet. 63 av disse ligger på Venus og 24 på Mars (planet). Videre ligger 6 på Mimas, 2 på Tethys, 8 på Dione og 5 på Rhea som alle er blant Saturns måner. Uranus-månene Ariel, Titania og Oberon har henholdsvis 7, 2 og 1 chasmata. Et eksempel på en chasma er Eos Chasma på Mars.


== Referanser ==
Brattriet

Brattriet er et fjell i Härjedalen kommune, Jämtlands län i Sverige. Fjellet ligger 9 km øst for riksrøys 146, i Rogens naturreservat.


== Fotnoter ==


== Referanser ==
Dean’s Blue Hole

Dean's Blue Hole er verdens nest dypeste kjente blå hull, med sine 202 meter i en bukt på øya Long Island på Bahamas..


== Se også ==
Cenote
Great Blue Hole


== Referanser ==
Balsfjordhallen

Balsfjordhallen er en innendørs treningshall for idrett som ligger på Storsteinnes i Balsfjord kommune i Troms. Idrettshallen ble åpnet høsten 2012 og ligger like ved Storsteinnes skole.  Anlegget brukes i all hovedsak til trening og kamper, men det er også muligheter for annet bruk som messer og konserter.


== Eksterne lenker ==
Idrettshall i Balsfjord i brann
Kachina Chasma

Kachina Chasma (eller Kachina Chasmata) er den lengste dalen på overflaten av Uranus-månen Ariel. Navnet kommer fra en ånd i Hopi-mytologien Den 622 km lange og 50 km brede chasmata er et system av normalforkastninger som strekker seg fra nordvest til sørøst.


== Referanser ==


== Litteratur ==
USGS/IAU (1. oktober 2006). «Kachina Chasmata on Ariel» (engelsk). 
Stooke, P.J. (2001). «Voyager Images Revisited: New Views of the Satellites of Saturn and Uranus». 32nd Annual Lunar and Planetary Science Conference, March 12–16, 2001, Houston. XXXII. Bibcode:2001LPI....32.1074S. Abstract no. 1074. 
Stryk, Ted (13. mars 2008). «Revealing the night sides of Uranus' moons». The Planetary Society Blog. The Planetary Society. Besøkt 25. februar 2012. 
«Voyager 2 Images of Uranian Satellites: Reprocessing and New Interpretations». 39th Lunar and Planetary Science Conference, (Lunar and Planetary Science XXXIX). League City, Texas. 10.–14. mars 2008. s. 13621362. Bibcode:2008LPI....39.1362S.
Blått hull

Blått hull er et  begrep som nyttes for synkehull i bunnen av havområder. Slike hull kan være over hundre meter dype, og det dypeste kjente hullet var inntil nylig Dean's Blue Hole på Bahamas, målt til 202 meter dypt. Men det var inntil kineserne oppdaget Dragehullet i Sørkinahavet. Det er hele 301 meter dypt (987 fot). Hullene har gjerne en markant, dyp blå farge fordi vannet i hullet er mye dypere enn det er rett ved siden av det, derav navnet. 
Slike hull oppsto i istiden, da havnivået var over hundre meter lavere enn det er i dag. Hullene er dannet av at vann har løst opp kalksteinen gjennom tusener av år, og skapt underjordiske hulrom. Til sist kollapser taket i disse hulene og de vertikale hulene oppstår. Det er gjerne lite vannbevegelse i slike hull, da huleveggene holder vannet på plass. Det gjør vanndypet lite egnet for dyreliv.


== Kilder ==
Illustrert Vitenskap: Hva er et blått hull?


== Referanser ==


== Eksterne lenker ==
(en) Blue holes – kategori av bilder, video eller lyd på Commons
Lisa Marie Gamlem

Lisa Marie Gamlem (født 6. august 1975) er en norsk filmregissør. 
Gamlem startet karrieren i film- og tv-bransjen som programleder for ungdomsprogrammet «U» på NRK Fjernsynet. Hun har bakgrunn fra journalistikk og menneskerettighetsarbeid, og for tiden jobber hun som høyskolelektor på Westerdals, med ansvar for Bachelorutdanningen i filmregi.Senere regisserte hun fjernsynsserien «Ping-Pong», som ble Emmy-nominert i 2008, og kortfilmen «Kjøttsår», som ble nominert til Gullpalmen ved Cannes filmfestival i 2011. Hun har også regissert episoder av fjernsynsseriene «Lilyhammer» og «Hvaler».Hennes første spillefilm var musikalen Mormor og de åtte ungene, som var basert på Anne-Cath. Vestlys barnebok med samme tittel, og som hadde premiere i 2013. I 2014 regisserte hun familiefilmen Kaptein Sabeltann og Skatten i Lama Rama sammen med John Andreas Andersen, som i 2014 var norges dyreste familiefilmsatsing.


== Referanser ==


== Eksterne lenker ==
(en) Lisa Marie Gamlem på Internet Movie Database 
(da) Lisa Marie Gamlem på Filmdatabasen 
(fr) Lisa Marie Gamlem på Allociné 
(en) Lisa Marie Gamlem på AllMovie 
(en) Lisa Marie Gamlem hos The Movie Database
Vikram Seth

Vikram Seth (født 20. juni 1952 i Calcutta, nå Kolkata) er en prisbelønt indisk forfatter og poet. Seth har utdannelse fra India, England og USA (Stanford) og Kina (Nanjing), er flerspråklig (han har studert og behersker blant annet engelsk, hindi, urdu, mandarin, fransk og tysk). 


== Bibliografi ==


=== Romaner ===
1986 The Golden Gate
1993 A Suitable Boy  – på norsk som: En passende ung mann, oversatt av Kari Risvik og Kjell Risvik (Gyldendal, 1994)
1999 An Equal Music – på norsk som: En egen musikk, oversatt fra engelsk av Kari og Kjell Risvik (Gyldendal, 1999)


=== Poesi ===
1980 Mappings
1985 The Humble Administrator's Garden
1990 All You Who Sleep Tonight
1992 Three Chinese Poets
1994 The Frog and the Nightingale


=== Barnebok ===
1991 Beastly Tales – på norsk som: Dyriske fabler herfra og derfra, gjendiktet av Henning Hagerup; illustrasjoner av Ravi Shankar (Gyldendal Tiden, 1998)


=== Annet ===
1983 From Heaven Lake: Travels Through Sinkiang and Tibet – på norsk som: Himmelsjøen: reiser gjennom Sinkiang og Tibet, oversatt av Geir Uthaug (Damm, 2003)
2005 Two Lives – på norsk som: To liv; oversatt av Kari og Kjell Risvik (Gyldendal, 2005)
2011 The Rivered Earth


=== Utmerkelser ===
Vikram Seth har blitt tildelt den indiske utmerkelsen Padma Shri for sitt virke.


== Referanser ==


== Eksterne lenker ==
(en) Vikram Seth – kategori av bilder, video eller lyd på Commons 
(en) Vikram Seth på Internet Movie Database 
(en) Vikram Seth på Discogs 
(en) Vikram Seth på MusicBrainz